[{"text_idx": "#000000", "text": "Syniadau ac awgrymiadau Microsoft PowerPoint \ud83d\udca1"}, {"text_idx": "#000002", "text": "Fel Microsoft Word, mae PowerPoint yn rhaglen Microsoft arall yr ydych chi fwy na thebyg wedi\u2019i defnyddio o\u2019r blaen. Gall cynllunio ar gyfer rhoi cyflwyniad fod yn dasg frawychus i rai, oherwydd nid yn unig y mae\u2019n rhaid i chi siarad o flaen eich cyd-fyfyrwyr, ond bydd eich cyflwyniad PowerPoint hefyd yn cael ei arddangos ar sgrin fawr. Ond, peidiwch a\u0302 phoeni oherwydd bydd gan y blogbost hon rai awgrymiadau a thriciau gwerthfawr i\u2019ch helpu i droi cyflwyniad da yn gyflwyniad GWYCH!"}, {"text_idx": "#000004", "text": "Os yw\u2019ch cyflwyniad yn gofyn i chi ddangos data o ddogfen Microsoft Excel sy\u2019n bodoli eisoes, mae ffordd hawdd o\u2019i arddangos o fewn PowerPoint."}, {"text_idx": "#000005", "text": "Ar y sleid yr ydych am i\u2019ch data ymddangos arni, ewch i Insert > Object\nBydd hyn yn mewnosod y data a\u2019r siart yn awtomatig o\u2019ch dogfen Microsoft Excel\nGallwch olygu\u2019r data hwn yn uniongyrchol yn eich dogfen PowerPoint trwy glicio ddwywaith ar y siart ar eich sleid\nCliciwch y tu allan i\u2019r siart pan fyddwch chi wedi gorffen, a bydd PowerPoint yn cynhyrchu siart gyda\u2019ch data Excel!"}, {"text_idx": "#000008", "text": "Rydym yn edrych i benodi dau Bencampwr Digidol Myfyrwyr i weithio yn ein Ti\u0302m Sgiliau Digidol am gyfanswm o 25 wythnos (5 awr yr wythnos ar Gyflog Gradd 2) y flwyddyn academaidd nesaf, gan ddechrau ym mis Medi 2023."}, {"text_idx": "#000009", "text": "Bydd y Pencampwyr Digidol Myfyrwyr yn cefnogi gwaith y Ti\u0302m Sgiliau Digidol drwy annog myfyrwyr eraill i fanteisio ar amryw o adnoddau i\u2019w cefnogi i ddatblygu eu sgiliau digidol. Bydd hefyd gofyn iddynt ddarparu persbectif gwerthfawr ar faterion sy\u2019n ymwneud a\u0302 chefnogi datblygiad sgiliau digidol myfyrwyr yn gyffredinol."}, {"text_idx": "#000010", "text": "Dyma beth oedd gan ein dau Bencampwr Digidol Myfyrwyr presennol i\u2019w ddweud am eu profiadau yn y ro\u0302l eleni:"}, {"text_idx": "#000011", "text": "\u201cMae fy mlwyddyn ddiwethaf yn gweithio fel Pencampwr Digidol Myfyrwyr wedi bod yn ddiddorol iawn, yn werth chweil ac yn rhywbeth hollol wahanol i mi. Roeddwn i\u2019n chwilio am rywbeth i\u2019w wneud ochr yn ochr a\u0302\u2019m lleoliad ymchwil labordy eleni ac er nad oedd gen i unrhyw brofiad blaenorol mewn sgiliau digidol, neu hyd yn oed diddordeb digidol blaenorol, rwyf wedi ei fwynhau\u2019n fawr iawn. Rwyf wedi bod wrth fy modd yn gallu defnyddio\u2019r swydd fel dihangfa greadigol ac i ddatblygu fy sgiliau dylunio graffig, ond rwyf hefyd wedi datblygu llawer o sgiliau newydd fel arwain grwpiau ffocws a chyfweliadau; dadansoddi profiadau defnyddwyr; dylunio a chynhyrchu cynnwys ar-lein ar gyfer llwyfannau amrywiol; ac ysgrifennu blogbyst. Mae hyblygrwydd y swydd wedi bod yn wych, ac rwy\u2019n edrych ymlaen at barhau i weithio gyda\u2019r ti\u0302m y flwyddyn nesaf (sydd, gyda llaw, yn grw\u0302p o bobl hollol hyfryd), fel newid golygfa o fy ngwaith prifysgol arferol.\u201d"}, {"text_idx": "#000013", "text": "Dyma enghreifftiau o\u2019r gwahanol weithgareddau ac adnoddau y mae\u2019r Pencampwyr Digidol Myfyrwyr wedi\u2019u creu eleni!"}, {"text_idx": "#000014", "text": "Y dyddiad cau ar gyfer y swyddi hyn yw Dydd Llun 31 Gorffennaf 2023. I gael rhagor o wybodaeth ac i wneud cais, ewch i Gwaith Aber. Os nad oes gennych chi gyfrif Gwaith Aber, neu am unrhyw ymholiadau, cysylltwch a\u0302 digi@aber.ac.uk."}, {"text_idx": "#000017", "text": "Cyhoeddais Ran 1 o\u2019r blogbost hwn yn gynharach yr wythnos hon, lle cyflwynais 5 syniad ac awgrymiad i\u2019ch helpu i wneud y gorau o Excel, ac mae\u2019r blogbost hyn yn cynnwys 5 awgrym pellach! Os ydych chi eisiau dysgu mwy am Excel, ewch i\u2019m casgliad Excel newydd yn LinkedIn Learning."}, {"text_idx": "#000018", "text": "Awgrym 6: Ychwanegu nifer o resi neu golofnau ar yr un pryd"}, {"text_idx": "#000019", "text": "Os hoffech chi ychwanegu mwy nag un rhes neu golofn ar yr un pryd bydd yr awgrym hwn yn arbed yr amser o orfod gwneud hyn fesul un."}, {"text_idx": "#000020", "text": "Amlygwch nifer y rhesi neu\u2019r colofnau yr hoffech eu hychwanegu\nCliciwch fotwm de\u2019r llygoden arnynt\nDewiswch Mewnosod o\u2019r gwymplen sy\u2019n ymddangos"}, {"text_idx": "#000021", "text": "Awgrym 7: Ychwanegu pwyntiau bwled"}, {"text_idx": "#000022", "text": "Nid yw dod o hyd i\u2019r botwm i ychwanegu\u2019r rhain mor hawdd ag y mae ar Microsoft Word ond yn ffodus mae yna gwpwl o ffyrdd i wneud hyn."}, {"text_idx": "#000023", "text": "Ydych chi\u2019n cael ymdeimlad o arswyd bob tro y mae\u2019n rhaid i chi ddefnyddio Excel yn ystod eich gradd? Wel, rydyn ni yma i helpu! Bydd angen defnyddio Excel ar ryw adeg ar gyfer nifer o gynlluniau gradd er mwyn dadansoddi data, gwneud cyfrifiadau mathemateg, creu graff neu siart, rheoli prosiectau a llawer mwy."}, {"text_idx": "#000024", "text": "Gall Excel ymddangos yn gymhleth ac yn frawychus i rai, yn enwedig os ydych chi\u2019n gymharol newydd iddo, felly rydw i wedi llunio rhestr o syniadau ac awgrymiadau yn ogystal a\u0302 chasgliad Excel newydd yn LinkedIn Learning i\u2019ch rhoi ar ben ffordd."}, {"text_idx": "#000025", "text": "Cadwch lygad ar ein blog ddiwedd yr wythnos, gan y byddaf yn cyhoeddi ail ran y blogbost hwn, a fydd yn cynnwys 5 o syniadau ac awgrymiadau eraill ar ddefnyddio Excel!"}, {"text_idx": "#000026", "text": "Awgrym 1: Llwybrau byr defnyddiol ar y bysellfwrdd"}, {"text_idx": "#000027", "text": "Mae llwybrau byr bysellfwrdd yn golygu pwyso mwy nag un fysell ar yr un pryd a thrwy eu cofio, gall arbed llawer iawn o amser i chi, er enghraifft defnyddio CTRL+A i ddewis yr holl gelloedd mewn taenlen. Cymerwch olwg ar y rhestr ganlynol o\u2019r rhai da i\u2019w dysgu:"}, {"text_idx": "#000028", "text": "Adnoddau i\u2019ch helpu i baratoi ar gyfer eich arholiadau"}, {"text_idx": "#000029", "text": "Wrth i ni agosa\u0301u at ddechrau cyfnod yr arholiadau, rydym wedi rhestri amrywiaeth o adnoddau i\u2019ch helpu i wneud y gorau o dechnoleg wrth i chi baratoi ac adolygu ar gyfer eich arholiadau."}, {"text_idx": "#000030", "text": "Mae yna adnoddau ym mhob un o\u2019r chwe chasgliad a fydd yn eich cefnogi chi i wneud y mwyaf o dechnoleg wrth i chi baratoi ar gyfer eich arholiadau"}, {"text_idx": "#000033", "text": "Mae gan y casgliad hwn rai awgrymiadau a chyngor i\u2019ch helpu i adolygu ac astudio ar gyfer eich arholiadau"}, {"text_idx": "#000035", "text": "Gall tymor yr arholiadau fod yn gyfnod heriol i fyfyrwyr. Mae\u2019r casgliad hwn yn cynnig rhai strategaethau a chyngor er mwyn ichi allu rheoli eich straen adeg yr arholiadau"}, {"text_idx": "#000036", "text": "Edrychwch hefyd ar y Cwestiynau a Holir yn Aml am yr arholiadau, ac os oes gennych unrhyw gwestiynau ynghylch unrhyw un o\u2019r adnoddau sydd wedi\u2019u rhestri uchod, cysylltwch a\u0302\u2019r Ti\u0302m Sgiliau Digidol (digi@aber.ac.uk)."}, {"text_idx": "#000038", "text": "Mae\u2019r rhyngrwyd yn lle gwych i gysylltu a\u0302 ffrindiau, gweithio ar brosiectau, a gwneud arian hyd yn oed. Fodd bynnag, mae rhai pobl yn defnyddio\u2019r rhyngrwyd i geisio cymryd eich arian CHI! Yn anffodus, mae dulliau twyllo\u2019n dod yn fwyfwy datblygedig ond peidiwch a\u0302 phoeni, rydw i yma i helpu! Yn y blogbost hwn byddwn yn edrych ar e-byst twyll, beth ydyn nhw, sut i\u2019w hadnabod a beth i\u2019w wneud pan fyddwch chi\u2019n eu derbyn."}, {"text_idx": "#000039", "text": "Gwnewch yn siw\u0302r eich bod yn darllen tudalen Prifysgol Aberystwyth ar e-byst sbam cyn darllen y blogbost hwn."}, {"text_idx": "#000040", "text": "E-bost sydd wedi ei gynllunio i geisio cael eich data personol sensitif yw e-bost gwe-rwydo. Gallai\u2019r data fod ar ffurf eich cyfeiriad, gwybodaeth cerdyn credyd, neu eich manylion banc hyd yn oed! Mae e-byst gwe-rwydo fel arfer yn cael eu gwneud i edrych fel e-byst busnes cyfreithlon fel yr enghraifft isod."}, {"text_idx": "#000041", "text": "Mae\u2019n hawdd gweld sut y gallai rhywun gael ei dwyllo gan e-bost gwe-rwydo fel hwn. Yn gyntaf, mae\u2019r e-bost yn rhoi gwybod i\u2019r sawl y mae\u2019n ei dargedu y gallai ei gyfrif banc fod wedi\u2019i beryglu, sy\u2019n annog y darllenwr i weithredu ar frys. Yn ail, does dim byd yn amheus am y cyswllt ar yr olwg gyntaf. Felly sut y gallwch chi ddweud y gwahaniaeth rhwng e-bost busnes cyfreithlon ac e-bost gwe-rwydo?"}, {"text_idx": "#000043", "text": "Fe gyhoeddon ni bostiad blog yn gynharach yr wythnos hon yn eich cyflwyno i\u2019n Llyfrgell Sgiliau Digidol newydd. Mae\u2019r Llyfrgell Sgiliau Digidol yn cynnwys chwe chasgliad o adnoddau PA ac allanol i gefnogi myfyrwyr Prifysgol Aberystwyth i ddatblygu ystod o sgiliau digidol newydd a presennol."}, {"text_idx": "#000044", "text": "Rydym wedi bod yn lansio\u2019r casgliadau hyn ar sianeli cyfryngau cymdeithasol GG drwy gydol yr wythnos hon, ond gallwch hefyd edrych ar y delweddau isod i ddarganfod yr ystod o sgiliau digidol y gallech chi eu dysgu ym mhob un o\u2019r chwe chasgliad."}, {"text_idx": "#000047", "text": "Rydym wedi bod yn gweithio ar ddod a\u0302 chasgliad o adnoddau PA ac allanol at ei gilydd i helpu myfyrwyr Prifysgol Aberystwyth i ddatblygu ystod o sgiliau digidol newydd a presennol. Mae\u2019r adnoddau hyn yn cynnwys eich addysgu am eich o\u0302l troed digidol; a\u2019ch helpu i wella\u2019ch lles a\u2019ch hunaniaeth ddigidol trwy ddarparu adnoddau i helpu gyda straen arholiadau a gwybodaeth am \u2018gwe-gwrteisi\u2019 (ymddygiad ar-lein)."}, {"text_idx": "#000048", "text": "Ond yn ogystal a\u0302 hyn, mae gan ein Llyfrgell Sgiliau Digidol adnoddau i helpu gyda\u2019ch addysg a\u2019ch datblygiad digidol. Mae gennym ni adnoddau ar gyfer defnyddio meddalwedd penodol, er enghraifft sut i godio gyda Python, yn ogystal a\u0302 defnyddio meddalwedd dylunio graffeg a golygu delweddau fel Adobe Photoshop a Canva."}, {"text_idx": "#000049", "text": "Rydym hefyd wedi cadw mewn cof y gallech chi fod eisiau gwella rhai o\u2019ch sgiliau digidol presennol ac felly rydym wedi cynnwys adnoddau i\u2019ch helpu i ddysgu syniadau a thriciau newydd mewn meddalwedd cyfarwydd fel Microsoft Excel, PowerPoint, Teams, a llawer mwy!"}, {"text_idx": "#000050", "text": "Ewch i ymweld a\u0302\u2019r Llyfrgell Sgiliau Digidol myfyrwyr heddiw a gallech hefyd ymweld a\u0302\u2019n stondin ar Lefel D (llawr gwaelod) Llyfrgell Hugh Owen yr wythnos hon er mwyn dysgu mwy."}, {"text_idx": "#000051", "text": "Bydd y Llyfrgell Sgiliau Digidol ar gyfer staff yn cael ei lansio ym mis Mehefin 2023. Os oes gennych unrhyw gwestiynau neu broblemau yn defnyddio\u2019r Llyfrgell Sgiliau Digidol, e-bostiwch digi@aber.ac.uk."}, {"text_idx": "#000053", "text": "Bydd y Pencampwyr Digidol Myfyrwyr o fewn Gwasanaethau Gwybodaeth yn cynnal grwpiau ffocws awr o hyd ym mis Mawrth i gasglu adborth gan fyfyrwyr ar eu profiadau o ddefnyddio LinkedIn Learning. Byddwch yn derbyn taleb gwerth \u00a310 am awr o\u2019ch amser."}, {"text_idx": "#000054", "text": "Cynhelir y grwpiau ffocws hyn ar-lein ar y dyddiadau canlynol:"}, {"text_idx": "#000055", "text": "I gymryd rhan, llenwch y ffurflen fer hon i gofrestru. Mae hefyd croeso i chi gysylltu a\u0302 digi@aber.ac.uk gydag unrhyw gwestiynau."}, {"text_idx": "#000056", "text": "Defnyddio Primo yn Effeithiol \ud83d\udcda"}, {"text_idx": "#000057", "text": "Gall fod yn anodd mynd i unrhyw lyfrgell a dod o hyd i\u2019r hyn rydych chi\u2019n chwilio amdano. Mae\u2019r rhan fwyaf o lyfrgelloedd yn cynnwys cannoedd o lyfrau, ac mae llyfrgell Hugh Owen yn cynnwys MILOEDD o lyfrau. Os ydych chi eisiau dod o hyd i\u2019r hyn rydych chi\u2019n chwilio amdano gyda manylder clinigol, rwy\u2019n argymell eich bod yn rhoi cynnig ar Primo. Catalog llyfrgell digidol a ddefnyddir gan Brifysgol Aberystwyth yw Primo. Mae\u2019n gronfa ddata enfawr sy\u2019n fodd i fyfyrwyr chwilio am lyfrau i\u2019w benthyg gan y Brifysgol, gwneud rhestrau o lyfrau i gofio amdanynt, a manteisio ar fersiynau ar-lein o ddeunyddiau darllen. Mae\u2019n cynnwys llond lle o nodweddion sydd wedi gwneud fy amser yn Aberystwyth yn llawer rhwyddach. Er y gellid ei ystyried fel \u2018chwiliad Google ar gyfer y llyfrgell\u2019, mae\u2019n llawer mwy na hynny. O arbed rhestrau o lyfrau i wneud cais am lyfrau sydd eu hangen arnaf ar gyfer fy nghwrs, mae Primo wedi arbed amser a\u2019m helpu i osgoi aml i gur pen yn ystod fy astudiaethau. Yn y blog-bost hwn, fe fyddaf yn edrych ar Primo, yr hyn mae\u2019n ei wneud a sut y gall fod yn fuddiol i chi."}, {"text_idx": "#000058", "text": "Mae\u2019n hawdd chwilio am eitem ar Primo. Teipiwch yr eitem rydych chi eisiau dod o hyd iddi a bydd Primo yn rhoi gwybod i chi lle bydd i\u2019w gael yn llyfrgell Hugh Owen neu os yw ar gael ar-lein (mae copi\u0308au papur a chopi\u0308au ar-lein o rai eitemau). Mae nodwedd chwilio primo wedi ei gosod ar \u2018pob eitem\u2019 yn ddiofyn, a gall hynny amharu ar eich canlyniadau i raddau os cynigir gormod o opsiynau."}, {"text_idx": "#000059", "text": "Ar waelod y bar chwilio, mae tair cwymplen sy\u2019n cynnwys opsiynau i\u2019ch helpu i ddod o hyd i\u2019r UNION eitem rydych chi\u2019n chwilio amdani. Er enghraifft, beth am ddweud fy mod i eisiau chwilio am lyfrau gan John Steinbeck yn unig. O waelod y bar chwilio, fe fyddwn i\u2019n dewis \u2018Llyfrau\u2019, yna \u2018gyda fy union ymadrodd\u2019, gan ddewis \u2018fel awdur/cre\u0308wr\u2019 ac yn olaf chwilio am \u2018John Steinbeck\u2019"}, {"text_idx": "#000060", "text": "Tanysgrifiwch i'r blog drwy e-bost\nTeipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000061", "text": "Tanysgrifiwch i'r blog drwy e-bost"}, {"text_idx": "#000062", "text": "Teipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000065", "text": "Creu, datrys problemau ac arloesi digidol\nCyfathrebu, cydweithredu a chyfranogiad digidol\nLlythrennedd gwybodaeth, data a chyfryngau"}]